Pobrežné vrchy

Pobrežné vrchy (slovenský normovaný názov) alebo staršie Prímorské pásmoMalá encyklopédia zemepisu sveta: Svetadiely, štáty, mestá, moria, rieky, jazerá, vrchy, nižiny, ostrovy / Józef Szaflarski ; Aleksandra Dominiková, Kazimierz Królikowski, Lucjan Kubiatowicz, Tadeusz Lenczowski, Lech Ratajski, Peter Mariot, Peter Mariot, Juraj Činčura, Štefan Očovský, František Podhorský, Anna Varsiková, Tibor Hrabovský, Dagmar Jurániová. 1. vyd., dot. Bratislava: Obzor, 1977 (, ) sú najzápadnejšie horské pásmo v Kordillerách, ktoré sa tiahnu pozdĺž západného brehu Severnej Ameriky a pokrývajú väčšinu pobrežných oblastí kanadskej provincie Britská Kolumbia. Je súčasťou väčšej skupiny, nazývanej Pacific Coast Ranges (Pacifické Pobrežné vrchy), ktorá zahŕňa pásmo Alaska Range, pohorie Chugach, pohorie Saint Elias Mountains, pásmo Kaskádových vrchov, pohorie Sierra Nevada a Sierra Madre Occidental.

Pohorie Pobrežné vrchy je 1 609 km dlhé a v priemere 200 km široké. Jeho južná a juhovýchodná časť je ohraničená riekou Fraser a náhornou plošinou Interior Plateau. Severne od pahorkatiny Nechako je pohorie Pobrežné vrchy lemované na vnútrozemskej strane pohorím Hazelton, pohorím Skeena, plošinou Stikine, plošinou Tahltan a pohorím Tagish. Jeho severozápadný okraj ohraničuje rieka Kelsall, ležiaca v severnej časti juhovýchodnej Aljašky, za ktorou sa rozkladá pohorie St. Elias Mountains.

Na západnej strane pohoria sa nachádzajú hlboké dažďové pralesy mierneho pásma, v pohorí je veľa vrchov a hôr, ktoré sú pokryté ľadovcom. Súčasťou pohoria sú aj najväčšie ľadovce na svete v miernom pásme. Pohorie sa na jeho východných svahoch zúžuje do suchej vnútornej rokliny, alebo do subarktického lesa v oblasti pohoria Skeena Mountains a náhornej plošiny Stikine Plateau.

 Vznik pohoria 
Pohorie Pobrežné vrchy vzniklo, keď sa aktívny vulkanický oblúk súostrovia Insular Islands srazil s pobrežím amerického severozápadu pred 115 miliónmi rokov. Po milióny rokov boli jeho vrcholy tlačené nadol a izostatický odraz spôsobil, že ich magma v magmatických krboch začala stúpať, čím sa postupne vytvorila dnešná podoba pohoria North Shore.

 Najznámejšie vrchy pohoria Pobrežné vrchy 
hora / vrch  výška výška od základne Mount Waddington	4 019	        3 289Monarch Mountain	3 555	        2 930Razorback Mountain	3 183	        2 253Skihist Mountain	2 968	        2 463Mount Ratz	3 090	        2 430Mount Queen Bess	3 298	        2 355Wedge Mountain	2 892	        2 249Otter Mountain	2 692	        2 242Mount Silverthrone 2 860            974Kwatna Peak	2 290	        2 225Scud Peak	2 987	        2 172
Mount Waddington je so svojou výškou 4 019 metrov najvyšším vrchom pohoria Pobrežné vrchy a najvyšším vrchom v celej provincii Britská Kolumbia.

Najväčším ľadovcom v pohorí Pobrežné vrchy je ľadovec Ha-Iltzuk.

 Rozdelenie pohoria podľa horských pásiem 
Pohorie Pobrežné vrchy sa delí na niekoľko hlavných horských pásiem. Medzi ne patrí:
 Horské pásmo Boundary Ranges, ktoré sa nachádza pozdĺž hranice Aljašky a Britskej Kolumbie, od ústia rieky Nass a vysokohorským priesmykom Chilkoot Pass. Jeho súčasťou sú aj rozľahlé ľadovce Juneau a Stikine.
 Horské pásmo Kitimat Ranges, ktoré leží medzi riekami Nass a Bella Coola.
 Horské pásmo Pacific Ranges, ktoré leží medzi riekou Bella Coola a oblasťou Lower Mainland. V tomto horskom pásme sa nachádzajú hory s najväčšími snehovými vrcholmi v miernom zemepisnom pásme na svete, každý z nich má 25 až 40 km v priemere.
 Horské pásmo Chilcotin Ranges, ktoré sa nachádza vo vnútrozemnej časti horského pásma Pacific Ranges medzi riekou Klinaklini a sútokom riek Bridge a Fraser v blízkosti mesta Lillooet. Toto pásmo býva niekedy označované za súčasť Pacific Ranges.
 Horské pásmo Lillooet Ranges, ktoré leží medzi povodím riek Harrison-Lillooet a riekou Fraser, južne od dráhy železnice British Columbia Railway. Aj toto pásmo býva niekedy označované za súčasť Pacific Ranges.	 
 Horské pásmo Front Ranges, ktoré v sebe zahŕňa pohorie North Shore v oblasti Metro Vancouver a nižšie vrchy na pobreží Sunshine Coast.

Referencie 

 Externé odkazy 
 Článok o pohorí Pobrežné vrchy v Kanadskej horskej encyklopédii 
 Informácie o pohorí Pobrežné vrchy 

Kategória:Pohoria v Kanade
Kategória:Pohoria v Britskej Kolumbii